Saldo Moskovassa huhtikuussa 2023
**Volodymyr Vasylovytš Saldo** (ukr. Володимир Васильович Сальдо, s. 12. kesäkuuta 1956) on ukrainalainen tiedemies, insinööri ja poliitikko, joka toimi H’ersonin kaupungin paikallispolitiikassa, kaupungin pormestarina 2002–2012 ja kansanedustajana Verh’ovna Radassa. Hän oli Venäjän nimittämän H’ersonin alueen siviilihallinnon johtaja ja syksyn 2023 paikallisvaalien jälkeen alueen kuvernööri.

Saldo valmistui 1978 Kryvyi Rihin kaivosinstituutista. Hän työskenteli Mongoliassa 1981–1986. Hän työskenteli rakennusinsinöörinä H’ersonbudin palveluksessa 1986–. Saldo valittiin H’ersonin kaupunginvaltuustoon 1998. Samana vuonna hänet otettiin Ukrainan rakennustekniikan akatemian jäseneksi. Saldo valittiin H’ersonin pormestariksi 2002 ja uudelleen kaksi kertaa. Vuonna 2012 Saldo valittiin Verh’ovna Radaan Alueiden puolueen ehdokkaana. Vuodesta 2014 Saldo toimi H’ersonin Stroiinvestsojuzin johtokunnan puheenjohtajana. Hän yritti paluuta H’ersonin pormestariksi 2015 Naš krai -puolueesta, mutta jäi vaaleissa toiseksi.
Saldo valittiin aikoinaan Ukrainan parhaimmaksi pormestariksi, myöhemmin on väitetty että hänen kautensa oli "kavalluksia ja korruptiota".

Vuonna 2019 Saldo perusti Volodymyr Saldon blokki -puoleen, ja hänet valittiin kaupunginvaltuustoon 2020.

Venäjän–Ukrainan sodan aikana Saldo otti 13. maaliskuuta 2022 osaa Venäjän-mieliseen mielenosoitukseen H’ersonissa. Hän liittyi myös kollaboratiiviseen Rauhan ja järjestyksen pelastuskomiteaan. RT-televisiokanava nimitti tätä alueen uuden hallinnon perustamiseksi.

17. maaliskuuta Ukrainan syyttäjänvirasto avasi järjestöjä kohtaan tutkinnan maanpetoksesta. Saldon puolue kiellettiin 20. maaliskuuta samaan aikaan useiden muiden oppositiopuolueiden kanssa.

Venäjän sotilas-siivilihallinto nimitti Saldon miehitetyn H’ersonin alueen johtoon. H’ersonin pormestariksi nimitettiin kaupunginvaltuuston jäsen Oleksandr Kobets, kun entinen pormestari Ihor Kolyh’ajev kieltäytyi yhteistoiminnasta.

Euroopan unioni asetti Saldolle pakotteita 3. kesäkuuta 2022.
Elokuussa 2022 Saldo joutui sairaalaan ja hänet kuljetettiin lentokoneella Krimiltä Moskovaan hoitoon. Syyksi epäiltiin myrkytystä.
Ukraina tuomitsi Saldon marraskuussa 2023 15 vuoden vankeusrangaistukseen ja takavarikoi hänen Ukrainassa olevan omaisuutensa.

Lähteet
-------

1. 1 2  Досье: Сальдо Володимир Васильович - Ексмер Херсона, колаборант із росією *StopCor*. Viitattu 23.1.2023. (ukrainaksi)
2. ↑  He ovat Putinin kätyrit Ukrainassa: Poliitikolta löytyi koodattu puhelin, "petturikenraalilta" käteistä ja smaragdeja *Ilta-Sanomat*.  7.8.2022. Viitattu 23.1.2023.
3. ↑  В Херсоне фейковую власть оккупанты поручили экс-меру города и бывшему нардепу, — эксперты *fakty.ua*. Viitattu 23.1.2023. (venäjäksi)
4. ↑  Блок Володимира Сальдо *ПолітХаб*.  Arkistoitu 30.11.2023. Viitattu 30.11.2023. (ukrainaksi)
5. ↑  Сальдо Володимир Васильович *ПолітХаб*.  Arkistoitu 30.11.2023. Viitattu 30.11.2023. (ukrainaksi)
6. ↑  РИА Новости объявило о «назначении» в Херсоне и Херсонской области «новых руководителей» Месяц назад один из них говорил, что Херсон — это Украина *Meduza*. Viitattu 23.1.2023. (venäjäksi)
7. ↑  Зеленський: РНБО призупиняє діяльність ОПЗЖ, Партії Шарія та інших *Українська правда*. Viitattu 23.1.2023. (ukrainaksi)
8. ↑  Р. И. А. Новости: В Херсоне и области назначили новых руководителей *РИА Новости*.  20220427T1959. Viitattu 23.1.2023. (venäjäksi)
9. ↑
10. ↑  Russian collaborator Volodymyr Saldo said to be recovering from alleged poisoning *Ukrainska Pravda*. Viitattu 23.1.2023. (englanniksi)
11. ↑  IS.fi, Venäjän nukkehallinnon johtaja Hersonissa tuomittiin 15 vuoden vankeusrangaistukseen ukrainalaistuomioistuimessa. 2023-11-08


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |